02006361305990008 


8243 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 636 

13 Μαΐου 1999 


Α ΠΟΦΑΣΕΙ Σ 

Αριθ.6020 

Έγκριση Οργανισμού Εσωτερικής Υπηρεσίας (Ο.Ε.Υ.) 

Δήμου Ελασσόνας Ν. Λάρισας 

Ο ΓΕΝΙΚΟΣ ΔΙΕΥΘΥΝΤΗΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 12 Ν. 1188/81 όπως αντικα- 
ταστάθηκε με την παρ. 5 άρθρου 8 Ν. 2307/95. 

2. Τις διατάξεις του άρθρου 18 του Ν. 2539/1997 καθώς 
και την 42036/εγκ. 34/17.12.98 εγκύκλιο του ΥΠ.ΕΣ.ΔΑ 
και Αποκέντρωσης. 

3. Την αριθμ. 1505/1.4.99 Απόφαση του Γενικού Γραμ¬ 
ματέα Περιφέρειας Θεσσαλίας. 

4. Την 49/99 απόφαση του Δημοτικού Συμβουλίου Ε¬ 
λασσόνας με την οποία ψηφίζει τον Οργανισμό Εσωτερι¬ 
κής Υπηρεσίας του Δήμου, αποφασίζουμε: 

Εγκρίνουμε την 49//99 απόφαση του Ελασσόνας με την 
οποία ψηφίζεται ο Οργανισμός Εσωτερικής Υπηρεσίας 
του Δήμου και ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ 
ΔΗΜΟΥ ΕΛΑΣΣΟΝΑΣ 

Άρθρο 1 

Διάρθρωση Υπηρεσιών 

Η υπηρεσία του Δήμου Ελασσόνας διαρθρώνεται σε 
δύο Διευθύνσεις και ένα αυτοτελές γραφείο με τις αντί¬ 
στοιχες αρμοδιότητες. 

1. Διεύθυνση Διοικητικών και Οικονομικών Υπηρεσιών. 

2. Διεύθυνση Τεχνικών Υπηρεσιών 

3. Αυτοτελές Γραφείο Αγροτικής και Τουριστικής ανά¬ 
πτυξης. 

Άρθρο 2 

Διάρθρωση Διευθύνσεων 

Η Διεύθυνση Διοικητικών και Οικονομικών Υπηρεσιών 
διαρθρώνεται στα εξής τμήματα: 

1. Τμήμα Διοικητικών Υπηρεσιών. 

2. Τμήμα Οικονομικών Υπηρεσιών. 

Η Διεύθυνση Τεχνικών Υπηρεσιών διαρθώνεταισ τα ε¬ 
ξής τμήματα. 


1. Τμήμα Τεχνικών Έργων και πολεοδομικών εφαρμο¬ 
γών. 

2. Τμήμα Υπηρεσιών Περιβάλλοντος. 

Άρθρο 3 

Διάρθρωση τμημάτων 

Σ. Το τμήμα Διοικητικών Υπηρεσιών διαρθρώνεταισ τα 
εξής γραφεία. 

• Γραφείο Προσωπικού. 

• Γ ραφείο Γ ραμματείας. 

• Γ ραφείο Τύπου και Δημοσίων Σχέσεων. 

• Γ ραφείο Δημοτικής Κατάστασης. 

• Γ ραφείο Διοικητικής Μέριμνας. 

• Γραφείο Δημοτικής Αστυνομίας. 

Β.Το τμήμα Οικονομικών Υπηρεσιών διαρθρώνεται στα 
εξής γραφεία: 

• Γ ραφείο Οικονομικού - Λογιστικού. 

• Γραφείο Προμηθειών. 

• Γ ραφείο Εσόδων. 

• Γ ραφείο Εξόδων και διαχείρισης. 

Γ. Το τμήμα Τεχνικών Έργων και Πολεοδομικών εφαρ¬ 
μογών διαρθρώνεται στα εξής γραφεία. 

• Γ ραφείο Μελετών και έργων. 

• Γ ραφείο Πολεοδομικών Εφαρμογών. 

Δ. Το τμήμα Υπηρεσιών Περιβάλλοντος διαρθρώνεται 
στα εξής γραφεία: 

• Γραφείο διαχείρισης Απορριμμάτων. 

• Γραφείο προστασίας Περιβάλλοντος. 

• Γραφείο Λαϊκών Αγορών και Δημοτικού Κοιμοιτηρίου. 

Ε. Γ ραφείο Διοικητικής - Λογιστικής Υποστήριξης. 

Άρθρο 4 

Αρμοδιότητες Διευθύνσεων 

Στην αρμοδιότητα της Διεύθυνσης Διοικητικών και Οι¬ 
κονομικών ανήκει κάθε θέμαπουα φορά το προσωπικό, τη 
γραμματειακή υποστήριξη, τις δημόσιες σχέσεις, τη διοι¬ 
κητική μέριμνα, τα οικονομικά του Δήμου και κάθε δρα¬ 
στηριότητα που αποβλέπει στην υποστήριξη της λειτουρ¬ 
γίας του Δήμου. 

Στην αρμοδιότητα της Διεύθυνσης Τεχνικών Υπηρεσιών 
ανήκει η εκπόνηση σχεδίων και προγραμματισμένων έρ¬ 
γων, η μελέτη, εκτέλεση, συντήρηση και επίβλεψη έργων 
τοπικού επιπέδου, η προστασία του περιβάλλοντος, ο συ¬ 
ντονισμός και η λειτουργία των συνεργείων, η διαχείριση 
των απορριμμάτων, η ανάπτυξη του πρασίνου και κάθε 

δραστηριότητα που αποβλέπει οτην αναβάθμιση της ποι¬ 
ότητας ζωής των κατοίκων του Δήμου. 

Άρθρο 5 

Αρμοδιότητες Τμημάτων Γραφείων 

Οι αρμοδιότητες των Τμημάτων μέσω των οργανικών 
μονάδων αυτών (Γραφείων) έχουν αναλυτικότερα ως ε- 

ξής: 

Α. Τμήμα Διοικητικών Υπηρεσιών. Ειδικότερα: 

1. Γ ραφείο προσωπικού. 

Το Γ ραφείο Προσωπικού έχει τις εξής αρμοδιότητες: 
α. Είναι υπέυθυνο για την εφαρμογή όλωντων νόμων και 
διαταγμάτων που αφορούν το πάσης φύσης προσωπικό 
του δήμου και ασκεί τις αρμοδιότητες που απορρέουν α¬ 
πό τον κώδικα κατάστασης Δημοτικών και Κοινοτικών Υ¬ 
παλλήλων. 

β. Τηρεί μητρώο, ευρετήριο και τους ατομικούς φακέ¬ 
λους του μόνιμου και με σχέση εργασίας Ιδιωτικού Δικαί¬ 
ου προσωπικού. 

γ. Συντάσσει και θεωρείτο πάσης φύσεως μισθοδοτικά 
στοιχεία όλου του προσωπικού και τα προωθεί αρμοδίως 
για τη σύνταξη των μισθοδοτικών καταστάσεων, 
δ. Εφαρμόζει το Πειθαρχικό Δίκαιο, 
ε. Καταρτίζει τις ονομαστικές καταστάσεις των μονίμων 
υπαλλήλων του Δήμου κατά Κλάδο και Βαθμό, όπως ορί¬ 
ζουν οι σχετικές διατάξεις. 

στ. Εκδίδει τα πιστοποιητικά και τις βεβαιώσεις του προ¬ 
σωπικού για την υπηρεσιακή του κατάσταση. 

ζ. Διεκπεραιώνει κάθε υπόθεση που έχει σχέση με τη χο¬ 
ρήγηση της σύνταξης και των παροχών στο οικείο Ταμείο 
Ασφάλισης των υπαλλήλων που φεύγουν από την υπηρε¬ 
σία, καθώς και την αναγνώριση και εξαγορά της προϋπη¬ 
ρεσίας τους, όπως και κάθε υπόθεση που έχει σχέση με 
τη συνταξιοδότηση του ιδιωτικού δικαίου προσωπικού και 
την καταβολή της προβλεπόμενης αποζημίωσης. 

η. Ελέγχει και παρακολουθεί τα αφορώντα στην τήρηση 
του κανονικού ωραρίου εργασίας. 

θ. Εκδίδει ή κοινοποιεί εγκυκλίους που αφορούν στην υ¬ 
πηρεσιακή κατάσταση του προσωπικού και το ενημερώ¬ 
νει για τα προγράμματα επιμόρφωσής του. 

ι. Φροντίζει για τη ορθολογική κατανομή του προσωπι¬ 
κού ώστε να λειτουργούν εύρυθμα οι Υπηρεσίες. 

κ. Εισηγείται στον Δήμαρχο για τη συγκρότηση των α¬ 
ναγκαίων επιτροπών και ομάδων εργασίας. 

λ. Εισηγείται στον Δήμαρχο για τα προσωπικά αιτήματα 
των υπαλλήλων. 

μ. Παρακολουθεί τη μισθοδοτική κατάσταση όλων των 
εργαζομένων στο Δήμο και εκδίδει τις σχετικές βεβαιώ¬ 
σεις και τα πιστοποιητικά όποτε ζητούνται. 

ν. Τηρεί βοηθητικούς φακέλους και βιβλία που κατά την 
κρίση του προϊσταμένου είναι αναγκαία για την εύρυθμη 
λειτουργία του τμήματος. 

2. Γραφείο Γραμματείας. 

α. Τηρεί ιδιαίτερο πρωτόκολλο εισερχομένων - εξερχο- 
μένων τα οποία διεκπεραιώνει στις αρμόδιες υπηρεσίες. 

β. Διεξάγει την αλληλογραφία του Δήμου και τηρεί το 
αρχείο αυτής και αναλμβάνειτη δακτυλογράφηση και φύ¬ 
λαξη αυτής. 

γ. Φροντίζει για την δημοσίευση των δακηρύξεων και 
των ανακοινώσεων των υπηρεσιών του Δήμου. 

δ. Επιμελείται για την κοινοποίηση των διαφόρων εγ¬ 
γράφων του Δήμου σε υπηρεσέις και δημότες, 
ε. Φροντίζει για τη γραμματειακή υποστήριξη του Δη¬ 


μοτικού Συμβουλίου, της Δημαρχιακής Επιτροπής και κά¬ 
θε άλλου συλλογικού οργάνου. 

Επιμελείται σε συνεργασία με τον Πρόεδρο του Δημοτι¬ 
κού Συμβουλίου και το Δήμαρχο την κατάρτιση της ημε¬ 
ρήσιας διάταξης των θεμάτων που θα συζητηθούν στα 
συλλογικά όργανα σύμφωνα με τις διατάξεις του Δημοτι¬ 
κού και Κοινοτικού Κώδικα. 

στ. Μεριμνά για την συγκρότηση και την λειτουργία 
τωνσ χολικών επιτροπών όλων των σχολείων Α/θμιας και 
Β/θμιας εκπαίδευσης και της Δημοτικής Επιτροπής Παι¬ 
δείας. 

ζ.Παρέχει διοικητική υποστήριξη στην Δημοτική Επι¬ 
τροπή Παιδείας. 

3. Γ ραφείο Τύπου και Δημοσίων Σχέσεων. 

α. Επιμελείται για την οργάνωση κάθε Εθνικής ή Τοπι¬ 
κής εορτής ή εκδήλωσης του δήμου και καταρτίζει τα 
προγράμματα αυτών. 

β. Εφαρμόζει τις σχετικές διατάξεις που καθορίζουν το 
πρωτόκολλο και την εθιμοτυπία. 

γ. Συντάσσει τα δελτία τύπου και τα στέλνει στις Εφη¬ 
μερίδες. 

δ. Παρακολουθεί τα δημοσιεύματα του τύπου που φο¬ 
ρούν τον Δήμο και συντάσσει σε συνεννόηση με το Δή¬ 
μαρχο τις απαντήσεις. 

ε. Προγραμματίζει τις ώρες και τις ημέρες που ο δή¬ 
μαρχος δέχεται διάφορες επιτροπές, συλλόγους και πο¬ 
λίτες. 

στ. Επιμελείται τον σημαιοστολισμό και εορταστικό διά¬ 
κοσμο του Δημαρχείου και της πόλης καθώς και τον εφο¬ 
διασμό με τα αναγκαία για την κάθε περίπτωση μέσα. 

4. Γραφείο Δημοτικής Κατάστασης. 

α. Επιμελείται για τη σύνταξη και ενημέρωση του Δημο¬ 
τολογίου και του ετησίου μητρώου αρρένων. 

β. Τηρεί τις οικογενειακές μερίδες και εφαρμόζει τις 
διατάξεις για τον πολιτικό γάμο και τον κώδικα ιθαγένει¬ 
ας. 

γ. Επιμελείται για τη σύνταξη ληξιαρχικών πράξεων γά¬ 
μου, γεννήσεων, θανάτου και τηρεί μια συνεχή ενημέρω¬ 
ση με τα επίσημα αρχεία του Δήμου. 

δ. Εκδίδει αντίγραφα ή αποσπάσματα αυτών και συ¬ 
ντάσσει τα μηνιαία δελτία, καταστάσει κ.λπ. τις οποίες υ¬ 
ποβάλλει στις δημόσιες υπηρεσίες. 

ε. Τηρεί τους εκλογικούς καταλόγους και επιμελείται 
της διεξαγωγής των εκλογών σε ότι αφορά τον Δήμο. 

5. Γραφείο Διοικητικής Μέριμνας. 

α. Διεκπεραιώνει τις εργασίες που σχετίζονται με τον Ο- 
ΤΑ, τις αποζημιώσεις και επιδοτήσεις που γίνονται στην 
περιοχή του Δήμου. 

β. Φροντίζει για την καθαριότητα των εσωτερικών χώ¬ 
ρων του Δημαρχείου και του περιβάλλοντος χώρου. 

γ. Μεριμνά για την αναπαραγωγή των εγγράφων και την 
διανομή αυτών στις υπηρεσίες του Δήμου. 

δ. Μεριμνά για την καλή λειτουργία και συντήρηση των 
συσκευών του Δήμου (τηλέφωνα - φαξ, τηλ κέντρο Η/Υ) 
και εν γένει τις υποστηρικτικές εργασίες κλητήρα. 

ε. Φροντίζει για τη φύλαξη του κτιρίου και την τήρηση 
της τάξης σ’ αυτό. 

6. Γραφείο Δημοτικής Αστυνομίας. 

Η Δημοτική Αστυνομία είναι αρμόδια για τον έλεγχο των 
διατάξεων που αφορούν: 
α. Τη λειτουργία των εμποροπανηγύρεων. 
β. Την καθαριότητα, την κυκλοφορία και τη στάθμευση 
των οχημάτων, την οικοδόμηση, την ύδρευση, και άρδευ- 

ση, την αποχέτευση, την ηχορύπανση την προστασία των 
επίγειων και υπόγειων υδάτων και την προστασία του πε¬ 
ριβάλλοντος. 

γ. Τη λειτουργία όλων των καταστημάτων και επιχειρή¬ 
σεων που καθορίζονται από υγειονομικές διατάξεις. 

δ. Τους μικροπωλητές και τη λειτουργία κυλικείων σε 
κοινόχρηστους χώρους. 

ε. Την εγκατάσταση και λειτουργία θεάτρων, κινηματο¬ 
γράφων και παρεμφερών επιχειρήσεων, 
στ. Τη λειτουργία μουσικής σε δημόσια κέντρα, 
ζ. Την εγκατάσταση και λειτουργία ψυχαγωγικών παι¬ 
διών. 

η. Τις κανονιστικές αποφάσεις που εκδίδονται κατα τις 
διατάξεις του δημοτικού και κοινοτικού κώδικα. 

Β. Το Τμήμα Οικονομικών Υπηρεσιών είναι αρμόδιο κα¬ 
τά γραφείο αναλυτικότερα ως εξής: 

1. Γ ραφείο Οικονομικού - Λογισπκού 
Έχει την αρμοδιότητα για: 

α. Τη σύνταξη το προϋπολογισμού - απολογισμού, 
β. Την παρακολούθηση και εφαρμογή του προϋπολογι¬ 
σμού. 

γ. την τήρηση των βιβλίων του λογιστικού συστήματος 
των ΟΤΑ όπως ισχύει κάθε φορά. 

δ. Την καταγραφή καταστάσεων κατανομής λειτουργι¬ 
κών δαπανών και ενημέρωση των σχολείων για την παρα¬ 
λαβή των πιστώσεων. 

ε. Την παρακολούθηση των δανείων και την τήρηση των 
πινάκων τωνε τησίων τοκοχρεολυτικών δόσεων ενημερώ¬ 
νοντας σε κάθε περίπτωση το ταμείο του Δήμου. 

στ. Την τήρηση στοιχείων για την κινητή περιουσία του 
Δήμουκαθώς και των σχετικώνστοιχείων που είναι χρήσι¬ 
μα για τις προβλέψεις του προϋπολογισμού, 
ζ. Την τήρηση βιβλίου αποθήκης, 
η. Την τήρηση των αρχών του διπλογραφικού συστήμα¬ 
τος από της εργαρμογής του. 

θ. Φροντίζει για την υπογραφή των ΧΕΠ και την κατα- 
χώρησή τους στο μηχανογραφικό σύστημα. 

ι. Παρακολουθεί την ύπαρξη σχετικής πίστωσης για τη 
δυνατότητα έκδοσης ΧΕΠ και εισηγείται την αναμόρφω¬ 
ση του προϋπολογισμού. 

2 . Γραφείο Προμηθειών. 

α. Είναι αρμόδιο για την διεξαγωγή των Προμηθειών 
σύμφωνα με τις διακρίσεις και διαδικασίες των κείμενων 
διατάξεων. 

β. Ομαδοποιεί τις προμήθειες και τις εισάγει στοΔημο- 
τικό Συμβούλιο για την έκδοση απόφασης εκτέλεσης των 
προμηθειών. 

γ. Καταρτίζει το σχέδιο με τους όρους διακήρυξης και 
τις εισάγει για ψήφιση στο αρμόδιο όργανο (Δημαρχιακή 
Επιτροπή). 

δ. Φροντίζει για τη δημοσίευση της διακήρυξης στον τύ¬ 
πο. 

ε. Καταρτίζει τις συμβάσεις και φροντίζει για την υπο¬ 
γραφή τους από το δήμαρχο και τον ανάδοχο της προμή¬ 
θειας. 

στ. μεριμνά για την παραλαβή της προμήθειας από την 
αρμόδια επιτροπή, συντάσσει το πρωτόκολλο παραλα¬ 
βής και εισάγει το θέμα στο Δημοτικό Συμβούλιο για έκ- 
γριση όπου αυτό προβλέπεται από τις κείμενες διατάξεις. 

ζ. Μεριμνά για την επίλυση των διαφορών που τυχόν 
προκύπτουν κατά την εκτέλεση των προμηθειών σύμφω¬ 
να με τις κείμενες διατάξεις. 

3. Γ ραφείο Εσόδων (Ταμείο) 


α. Διεξάγει κάθε υπηρεσία σχετιζόμενη με τη βεβαίωση 
και με την είσπραξη των εσόδων, 
β. Εισηγείται για την επιβολή τελών και δικαιωμάτων, 
γ. Τηρεί τα αρχεία της ακίνητης περιουσίας και κληρο- 
δοτημάτωντου Δήμου. 

δ. Εφαρμόζει τις διατάξεις περί των προσόδων των Δή¬ 
μων και Κοινοτήτων. 

ε. Επιμελείται της προστασίας και εκμετάλλευσης της 
ακίνητης περιουσίας και καταρτίζει τις οικείες συμβάσεις. 

4. Γραφείο Εξόδων και Διαχείρισης (Ταμείο) 
α. Παραλαμβάνει τα χρηματικά εντάλματα πληρωμών 
και πραγματοποιεί τις πληρωμές στους δικαιούχους, κα¬ 
θώς και τους βεβαιωτικούς καταλόγους των υπόχρεων, 
β. Αποδίδει τις υπέρ τρίτων κρατήσεις 
γ. Ελέγχει τους χρηματικούς τίτλους ή καταλόγους, 
δ. Καταρτίζει τους μηνιαίους και ετήσιους λογαρια¬ 
σμούς διαχείρισης. 

ε. Παραλαμβάνει τις εισπράξεις που αποδίδουν στο Τα¬ 
μείο τα εισπρακτορικά όργανα. 

στ. Τηρεί τα λογιστικά βιβλία των Ταμείων σύμφωνα με 
τις διατάξεις υπέρ οικονομικής διαχείρισης και λογιστι¬ 
κών των ΟΤΑ. 

ζ. Στέλνει ατομικές ειδοποιήσεις στους υπόχρεους για 
την εμπρόθεσμη εξόφληση των οφελών τους. 

Γ. Το Τμήμα Τεχνικών έργων και Πολεοδομικών εφαρ¬ 
μογών: 

Το τμήμα έχει την ευθύνη για την εκπόνηση σχεδίων, 
προγραμμάτων και έργων για την ανάπτυξη της περιο¬ 
χής, τη μελέτη, εκτέλεση και συντήρηση των τοπικών έρ¬ 
γων και την υλοποίηση του Πολεοδομικού σχεδιασμού. 
Ειδικότερα: 

1. Γ ραφείο Μελετών και έργων 
Έχει τις πιο κάτω αρμοδιότητες: 
α. Τον ετήσιο και μεσοπρόθεσμο προγραμματισμό των 
μελετών και κατασκευών των νέων έργων, 
β. Εκπόνηση μελετών για την κατασκευή των έργων. 
γ. Την επίβλεψη εκτέλεσης τεχνικών έργων που εκτε- 
λούνται είτε με αυτεπιστασία, είτε από τρίτους. 

δ. Η εισήγηση για τη σκοπιμότητα ανάθεσης συγκεκρι¬ 
μένων μελετών τεχνικών έργων σε τρίτους. 

ε. Η κατάρτιση των προδιαγραφών των μελετών και η 
τήρηση των διαδικασιών ανάθεσής τους. 

στ. Η παρακολούθηση της εκπόνησης των μελετών που 
ανατίθεται σε τρίτους και η τήρηση των διαδικασιών ε¬ 
λέγχου και παραλαβής των μελετών. 

ζ. Η εξέταση της σκοπιμότητας ανάθεσης κατασκευής 
έργων σε τρίτους, η κατάρτιση των προδιαγραφών των 
τεχνικών έργων και η τήρηση των διαδικασιών ανάθεσης. 

η. Η φροντίδα για την παρακολούθηση και τήρηση της 
νομοθεσίας που έχει σχέση με την ανάθεση, παρακολού¬ 
θηση, εκτέλεση και παραλαβή μελετών και τεχνικών έρ¬ 
γων. 

θ. Η κατάρτιση τεχνικών προδιαγραφών για την προμή¬ 
θεια τεχνικού εξοπλισμού, μηχανοκίνητων, ανταλλακτι¬ 
κών, εξαρτημάτων, υλικών κ.λπ. που χρησιμοποιεί ο Δή¬ 
μος. 

ι. Η συγκρότηση, διοίκηση, οργάνωση και επίβλεψη των 
ειδικών συνεργείων που χρησιμοποιεί ο Δήμος για την ε¬ 
κτέλεση των έργων. 

ια. Η φροντίδα για τη στελέχωση και εκπαίδευση του 
προσωπικού των συνεργείων. 

ιβ. Η εκτέλεση επιμετρήσεων εργασιών που εκτελεί το 
συνεργείο και ο έλεγχος των πιστοποιήσεων που επιβάλ¬ 
λονται από συνεργεία τρίτων. 

ιγ. Η φροντίδα για τη συντήρηση και αξιοποίηση των μη¬ 
χανημάτων, τεχνικών μέσων και εργαλείων που χρησιμο¬ 
ποιεί το συνεργείο. 

ιδ. Η καταγραφή των οτεγαστικών αναγκών των σχολεί¬ 
ων, η εφαρμογή της διαδικασίας για απαλλοτριώσεις χώ¬ 
ρων προς ανέγερση νέων διδακτηρίων και η διεκπεραίω¬ 
ση κτιριακών θεμάτων που έχουν σχέση με συντηρήσεις, 
ανεγέρσεις, προσθήκες αιθουσών, επεκτάσεις χώρων 
στα υπάρχοντα σχολεία καθώς και με θέματα αγοράς οι¬ 
κοπέδου για ανέγερση νέων σχολικών μονάδων. 

2. Γραφείο Πολεοδομικών Εφαρμογών 
α. Είναι αρμόδιο για την υλοποίηση του πολεοδομικού 
σχεδιασμού στα πλαίσια των εγκεκριμένων ζωνών οικιστι¬ 
κού ελέγχου ή των ειδικών χωροταξικών μελετών. 

β. Εισήγηση ρυθμίσεων και προγραμμάτων εφαρμογής 
για τη βελτίωση, πολεοδομικών και οικιστικών προβλημά¬ 
των της περιοχής του Δήμου. 

γ. Υποστήριξη της συμμετοχής του Δήμου στις διαδικα¬ 
σίες χωροταξικού και πολεοδομικού σχεδιασμού. 

δ. Εκτέλεση εργασιών για την εφαρμογή του σχεδίου 
πόλης (καθορισμός οικοδομικών γραμμών, σύνταξη και έ¬ 
λεγχος τοπογραφικών διαγραμμάτων κ.λπ. 

ε. Κατάρτιση και έκδοση πράξεων αναλογισμού προ¬ 
σκυρώσεις και τακτοποιήσεις οικοπέδων. 

στ. Συνεχής ενημέρωση τωντοπογραφικών διαγραμμά¬ 
των του σχεδίου πόλης. 

ζ. Εκτέλεση ή επίβλεψη εργασιών για την σύνταξη του 
κτηματολογίου. 

Δ. Το Τμήμα Υπηρεσιών Περιβάλλοντος είναι αρμόδιο 
για την διαχείριση των απορριμμάτων, την προστασία του 
περιβάλλοντος και της Δημόσιας Υγείας, την ανάπτυξη 
των χώρων πρασίνου, την φύλαξη των παιδικών χαρών, τη 
λειτουργία των λαϊκών αγορών και την χορήγηση αδειών 
σε καταστήματα υγειονομικού ενδιαφέροντος καθώς και 
τη συγκρότηση και διοίκηση των ειδικών συνεργείων. Ει¬ 
δικότερα: 

1. Το Γ ραφείο Διαχείρισης Απορριμμάτων έχει τις εξής 
αρμοδιότητες: 

α. Εκτέλεση εργασιών καθαριότητας των κοινοχρή¬ 
στων χώρων μέσα στην Περιφέρεια του Δήμου. 

β. Εκτέλεση εργασιών συλλογής και διάθεσης των α¬ 
πορριμμάτων. 

γ. Εκτέλεση προγραμμάτων διαχείρισης (ανακύκλωσης 
κ.λπ.) απορριμμάτων. 

δ) Λειτουργία χώρου υγειονομικής ταφής απορριμμά¬ 
των. 

2. Το Γραφείο Προστασίας Περιβάλλοντος 
Έχει τις πιο κάτω αρμοδιότητες: 

α. Συγκέντρωση και επεξεργασία στοιχείων για θέματα 
περιβάλλοντος και εισήγηση για αντιμετώπιση των περι¬ 
βαλλοντικών αναγκών στην Περιφέρεια του Δήμου, 
β. Αντιμετώπιση προβλημάτων ανθυγιεινών εστιών, 
γ. Εφαρμογή προγραμμάτων καταπολέμησης εντόμων 
και τρωκτικών υγειονομικής σημασίας. 

δ. Υποστήριξη των διοικητικών διαδικασιών και γνωμο¬ 
δοτήσεις που σχετίζονται με τη χορήγηση αδειών ίδρυ¬ 
σης και λειτουργίας όλων των καταστημάτων και επιχει¬ 


ρήσεων, αδειών μικροπωλητών και την κατασκευή, λει¬ 
τουργία και εκμετάλλευση περιπτέρων και κυλικείων ε¬ 
ντός κοινοχρήστων χώρων. 

ε. Χορήγηση αδειών λειτουργίας μουσικής σε κέντρα 
διασκέδασης και αδειών εγκατάστασης και λειτουργίας 
ψυχαγωγικών παιγνίων. 

στ. Επιβολή διοικητικών κυρώσεων σε παραβάσεις των 
όρων λειτουργίας σύμφωνα με τις κείμενες διατάξεις. 

ζ. Μελέτη και εκτέλεση εργασιών ανάπτυξης και συντή- 
ρησης χώρων πρασίνου. 

3. Το Γραφείο Λαϊκών αγορών και Δημοτικού Κοιμητη¬ 
ρίου είναι αρμόδιοι για: 

α. Μεριμνά για τη λειτουργία των λαϊκών αγορών του 
Δήμου. 

β. Εφαρμογή των δημοτικών και λοιπών διατάξεων για 
τις λαϊκές αγορές. 

γ. Εισήγηση για τη λήψη οποιουδήποτε μέτρου για την 
καλύτερη λειτουργία τους. 

δ. Τήρηση των διαδικασιών λειτουργίας του Δημοτικού 
Κοιμητηρίου σύμφωνα με τους ισχύοντες νόμους και ειδι¬ 
κότερους κανονισμούς και αποφάσεις. 

ε. Σχεδιασμός, εισήγηση και εφαρμογή προγραμμά¬ 
των, βελτίωση και ανανέωση κοινών και οικογενειακών τά¬ 
φων. 

στ. Μεριμνά για την καθαριότητα, φύλαξη και συντήρη¬ 
ση του Δημοτικού Κοιμητηρίου, των κτιρίων και των εγκα- 
ταστάσεών του γενικά. 

Ε. Γραφείο Διοικητικής - Λογιστικής Υποστήριξης 
Δ/νσης Τεχνικής Υπηρεσίας. 

Είναι αρμόδιο για την γραμματειακή υποστήριξη της διεύ¬ 
θυνσης, τη λογιστική παρακολούθηση των τεχνικών έργων, 
την υποστήριξη των δημοπρασιών, το αρχείο των τεχνικών 
έργων, την αποθήκη και το αρχείο των σχεδίων και μελετών. 

Άρθρο 6 

Σύσταση Συμβουλίου Συντονισμού 

Συνίσταται στο Δήμο Ελασσόνας Συμβούλιο Συντονι¬ 
σμού στο οποίο μετέχουν ο Δήμαρχος, οι Αντιδήμαρχοι 
και οι Προϊστάμενοι Δ/νσεων, περιστασιακά δε κάθε υπη¬ 
ρεσιακός παράγοντας ή αιρετός εκπρόσωπος που θα 
προσληφθεί από τον Δήμαρχο. 

Το Συμβούλιο Συντονισμού συνίσταται ως υπηρεσιακή 
μονάδα επιπέδου αυτοτελούς γραφείου που υπάγεται 
απ’ ευθείας στον Δήμαρχο και στελεχώνεται από εξειδι- 
κευμένα στελέχη κατάλληλα για την άσκηση των αρμο¬ 
διοτήτων του. 

Άρθρο 7 

Γ ραφείο Νομικής Υποστήριξης 

Συνίσταται στο Δήμο Ελασσόνας ως υπηρεσιακή μονά¬ 
δα γραφείο Νομικής Υποστήριξης που υπάγεται απ’ ευ¬ 
θείας στον Δήμαρχο και στελεχώνεται από εξειδικευμένα 
στελέχη. 

Άρθρο 8 

Σύσταση Γ ραφείου Ειδικών Συνεργατών 

Συνίσταται στο Δήμο Ελασσόνας ως υπηρεσιακή μονά¬ 
δα γραφείο Ειδικών Συνεργατών ή Συμβούλων ή Επιστη¬ 
μονικών Συνεργατών που υπάγεται απ’ ευθείας στον Δή¬ 
μαρχο και στελεχώνεται από εξειδικευμένα στελέχη κα¬ 
τάλληλα για την άσκηση των αρμοδιοτήτων του. 

Άρθρο 9 

Σύοταση Αυτοτελούς Γραφείου Αγροτικής και Τουριστι¬ 
κής Ανάπτυξης 

Συνίσταται στο Δήμο Ελασσόνας ως υπηρεσιακή μονά¬ 
δα εππέδου αυτοτελούς γραφείου, γραφείο αγροτικής 
και τουριστικής ανάπτυξης που υπάγεται απ’ ευθείας στο 
Δήμαρχο και στελεχώνεται από εξειδικευμένα στελέχη 
κατάλληλα για την άσκηση των αρμοδιοτήτων του. 

Άρθρο 10 

Αρμοδιότητες Συμβουλίου Συντονισμού 

Οι αρμοδιότητες του Συμβουλίου Συντονισμού του Δή¬ 
μου είναι οι εξής: 

α. Η συνεχής και έγκαιρη πληροφόρηση για χρηματο¬ 
δοτήσεις, προγράμματα και θεσμικές αλλαγές. 

β. Η σύνταξη επιχειρησιακού σχεδίου δράσης και η ε¬ 
φαρμογή διαδικασιών προγραμματισμού. 

γ. Η συνεχής παρακολούθηση, αξιολόγηση και υλοποί¬ 
ηση των προγραμμάτων. 

δ. Η συμμετοχή του Δήμου σε προγράμματα της Ε.Ε. 
ε. Η αξιοποίηση της πληροφορικής, 
στ. Ο σχεδιασμός, εκπόνηση και υλοποίηση του προ¬ 
γράμματος οργανωτικής ανάπτυξης. 

ζ. Η ανάπτυξη, παρακίνηση και κατάρτιση του ανθρώπι¬ 
νου δυναμικού. 

Άρθρο 11 

Αρμοδιότητες Γ ραφείου Νομικής Υποστήριξης 

Στις αρμοδιότητες του Γ ραφείου ανήκουν: 

- Η παροχή υπηρεσιών νομικής υποστήριξης προς τα αι¬ 
ρετά όργανα του Δήμου, για την προώθηση των επιδιώ¬ 
ξεων, στόχων, συμφερόντων του Δήμου. (Ο Δικηγόρος 
παρίσταται στις συνεδριάσεις του Δημοτικού Συμβουλί¬ 
ου, της Δημαρχιακής Επιτροπής και των Τοπικών Συμ¬ 
βουλίων όταν καλείται). 

- Η παροχή υπηρεσιών νομικής υποστήριξης στις υπη¬ 
ρεσίες και στα Νομικά Πρόσωπα του Δήμου για οποιοδή- 
ποτε θέμα. 

- Η νομική επεξεργασία και γνωμοδότηση για πράξεις 
της Δημόσιας Διοίκησης που αφορούν το Δήμο. 

- Η νομική επεξεργασία προγραμματικών συμβάσεων 
του Δήμου, συμβολαίων, συμβάσεων εργασίας και έρ¬ 
γου, διακηρύξεων, δημοπρασιών κ.λπ. 

- Η παράσταση του δικηγόρου σ’ όλα τα δικαστήρια για 
υποθέσεις του Δήμου. 

- Η παράσταση του δικηγόρου στις Διοικητικές Αρχές 
για την προάσπιση των συμφερόντων του Δήμου. 

- Η τήρηση αρχείου της νομοθεσίας για να ανταποκρί- 
νεται το Γραφείο στις προηγούμενες δραστηριότητες 
(συγκέντρωση νόμων, διαταγμάτων, γνωμοδοτήσεων, α¬ 
ποφάσεων και νομολογίας, που αφορούν και απασχο¬ 
λούντο Δήμο) 

Άρθρο 12 

Αρμοδιότητες Γ ραφείου Ειδικών Συμβούλων 

Ο κάθε ειδικός σύμβουλος, επιστημονικός συνεργάτης 
ή ειδικός συνεργάτης: 

- Ασκεί επιτελικά καθήκοντα και δεν έχει αποφασιστικές 
αρμοδιότητες οποιοσδήποτε μορφής. 

- Παρέχει συμβουλές και διατυπώνει εξειδικευμένες 
γνώμες (γραπτά ή προφορικά) για το συγκεκριμένο τομέα 
δραστηριοτήτων, το οποίο έχει ορισθεί να εξυπηρετεί. 


Άρθρο 13 

Αρμοδιότητες Γ ραφείου Αγροτικής και Τ συριστικής Ανά¬ 
πτυξης 

Στις αρμοδιότητες του Γραφείουν ανήκουν τα παρακά¬ 
τω θέματα: 

- Επεξεργασία προτάσεων προς τις αρμόδιες υπηρε¬ 
σίες, για την εκπόνηση μελετών, τη σύνταξη σχεδίων και 
την υλοποίηση προγραμμάτων για την αγροτική ανάπτυ¬ 
ξη της περιοχής του Δήμου. 

- Η παροχή συμβουλευτικών υπηρεσιών και ενημέρω- 
ση-πληροφόρηση των αγροτών σε θέματα γεωπονίας. 

- Η υποστήριξη της συμμετοχή του Δήμου στην κατάρ¬ 
τιση των Νομαρχιακών Προγραμμάτων αγροτικής ανά¬ 
πτυξης και παρακολούθηση των εφαρμοζόμενων μέ¬ 
τρων. 

- Η συνεργασία με τα αρμόδια Τμήματα της Νομαρχια¬ 
κής Αυτοδιοίκησης και συμμετοχή στο πρόγραμμα ενη¬ 
μέρωσης για την ανάπτυξη νέων βιολογικών καλλιεργει¬ 
ών, εφαρμογή προγραμμάτων αναδιάρθρωσης, προστα¬ 
σίας των περιοχών γης υψηλής παραγωγικότητας, η 
ορθολογική αξιοποίηση των βοσκοτόπων. 

- Η συμμετοχή στα προγράμματα της Νομαρχιακής Αυ¬ 
τοδιοίκησης, της Περιφέρειας Θεσσαλίας και του Κρά¬ 
τους για την ισόρροπη ανάπτυξη της γεωργικής βιομηχα¬ 
νίας, την ενημέρωση για την τήρηση των περιβαλλοντι¬ 
κών όρων λειτουργίας. 

- Ο εντοπισμός ελλείψεων αγροτικής οδοποιίας και άλ¬ 
λων έργων υποδομής (υδραυλικών - εγγειοβελτιωτικών 
έργων) και υποβολή σχετικών προτάσεων στις αρμόδιες 
υπηρεσίες του Νομού και της Περιφέρειας. 

2. Τουρισμού 

- Η εκπόνηση προγραμμάτων έργων και μέτρων τουρι¬ 
στικής ανάπτυξης. 

- Η εφαρμογή προγραμμάτων τουριστικής ανάπτυξης 
και ιδιαίτερα για την υποστήριξη των τουριστικών επιχει¬ 
ρήσεων και την προβολή του Δήμου στο εσωτερικό και 
στο εξωτερικό. 

- Η παροχή πληροφορικών σε αλλοδαπούς και ημεδα¬ 
πούς (προφορικές και γραπτές) για θέματατουρισμού και 
τουριστικού ενδιαφέροντος. 

- Η παραλαβή, ταξινόμηση και διανομή διαφημιστικού υ¬ 
λικού (έντυπα, αφίσες) σε απλούς πολίτες αλλά και σε φο¬ 
ρείς της Χώρας μας για τη διαφήμιση και την προβολή 
της. 

Άρθρο 14 

Αρμοδιότητες Προϊσταμένου Διεύθυνσης 

Προΐσταταιτων Τ μημάτων και Γ ραφείων που υπάγονται 
στην αρμοδιότητά του. Παρακολουθεί, εποπτεύει και ε¬ 
λέγχει την παρουσία, την πειθαρχία, την υπηρεσιακή α¬ 
πόδοση και επίδοση όλων των υπαλλήλων της Διεύθυν¬ 
σής του, την τήρηση των νόμων, διαταγμάτων, αποφάσε¬ 
ων κ.λπ. που αφορούν το Δήμο και τους καθοδηγεί κατά 
την εκτέλεση των υπηρεσιακών τους καθηκόντων. 

Κατανέμει την εργασία στους υπαλλήλους της Διεύ¬ 
θυνσης ανάλογα με τις συνολικές ανάγκες των τμημάτων 
και με τη συνεργασία των Προϊσταμένων. 

Μπορεί να απασχολεί οποιονδήποτε από το προσωπι¬ 
κό της Υπηρεσίας του για την εκτέλεση κάθε άλλης ερ¬ 
γασίας ανάλογα με τις ανάγκες που παρουσιάζονται σε 
κάθε τμήμα. 

Ενημερώνεται για όλη την εισερχόμενη και εξερχόμενη 
αλληλογραφία που αφορά στη Διεύθυνση, χαρακτηρίζει 
και κατανέμει αυτή σύμφωνα με τις αρμοδιότητες των 
Τμημάτων ή Γραφείων που υπάγονται στη Διεύθυνση και 
δίνει τις αναγκαίες οδηγίες στους προϊσταμένους για τις 
ενέργειες που πρέπει να γίνουν. 

Υπογράφει αποφάσεις ύστερα από εξουσιοδότηση του 
Δημάρχου και τα υπηρεσιακά έγγραφα. 

Θεωρεί με τη μονογραφή του και υποβάλλει όλα τα έγ- 
V. αφα που συντάσσονται από τα Τμήματα και Γραφεία 
της Διεύθυνσης για έγκριση και υπογραφή από τον Δή¬ 
μαρχο ή το νόμιμο αναπληρωτή του καθιστάμενος έτσι 
συνυπεύθυνος για τη νομιμότητα της ενέργειας. 

Θεωρεί τη βεβαίωση της εργασίας του προσωπικού που 
υπηρετεί στη Διεύθυνση. 

Εισηγείται τα θέματα της αρμοδιότητάς του στον Δή¬ 
μαρχο υπογράφοντας τις σχετικές εισηγήσεις. 

Παρίσταται εφόσον οι υπηρεσιακές ανάγκες το απαι¬ 
τούν, στις συνεδριάσεις των συλλογικών οργάνων του 
Δήμου και αναπτύσσει τις απόψεις του πάνω στα διάφο¬ 
ρα υπηρεσιακά θέματα. 

Συντάσσει τις ετήσιες εκθέσεις αξιολόγησης για τους υ- 
παγόμενους σ’ αυτόν προϊσταμένους τμημάτων και δια¬ 
τυπώνει τη γνώμη του σε δεύτερο βαθμό στις υπηρεσια¬ 
κές εκθέσεις των υπολοίπων υπαλλήλων, οι οποίες συ- 
ντάσσονται από τους προϊσταμένους των υπηρεσιακών 
μονάδων. 

Δέχεται τους πολίτες και παρέχει σ’ αυτούς όσες πλη¬ 
ροφορίες επιτρέπεται από τις κείμενες διατάξεις και είναι 
υποχρεωμένος να βρίσκεται στη θέση του κατά τις ώρες 
υποδοχής του κοινού, για την επίλυση των τυχόν μεταξύ 
αυτών και των υπηρεσιών της Διεύθυνσης διαφορών. 

Άρθρο 15 

Αρμοδιότητες Προϊσταμένων Τμημάτων 

Είναι υπεύθυνοι για την ακριβή τήρηση, εφαρμογή και ε¬ 
κτέλεση των αρμοδιοτήτων και καθηκόντων που ανατίθε¬ 
νται στην υπηρεσία που προΐστανται. 

Φροντίζουν για την εφαρμογή των νόμων, διαταγμάτων 
και των αποφάσεων και εγκυκλίων που τους κοινοποιού¬ 
νται, ενημερώνοντας τους υπαλλήλουςτους δίνοντας πα¬ 
ράλληλα τις αναγκαίες επεξηγηματικές οδηγίες για την ε¬ 
κτέλεσή τους. 

Κατανέμουν την εργασία στους υπαλλήλους και τους 
καθοδηγούν, ελέγχουν δε την τακτική παρουσία, εργατι¬ 
κότητα και πειθαρχία τους. 

Εκτελούν τις εντολές των Διευθυντών, εισηγούνται σ’ 
αυτούς τις υποθέσεις της αρμοδιότητάς τους, υποβάλ¬ 
λουν δε σ’ αυτούς υπηρεσιακές εκθέσεις και σημειώματα 
για την πορεία των εργασιών του τμήματος καθώς και των 
υποθέσεων που εκκρεμούν. 

Συντάσσουν τις εκθέσεις αξιολόγησης των υπηρετού- 
ντων υπαλλήλων τις οποίες στη συνέχεια υποβάλλουν 
στους Διευθυντές για περαιτέρω κρίση. 

Προσυπογράφουν την αλληλογραφία της υπηρεσίας 
τους, συντάσσοντας προσωπικά τα σημαντικότερα έγ¬ 
γραφα και καθίστανται υπεύθυνοι για τη νομιμότητα της 
ενέργειας και την ακρίβεια των αναφερόμενων σ’ αυτά 
πραγματικών περιστατικών. 

Δέχονται τους πολίτες και παρέχουν σ’ αυτούς όσες 
πληροφορίες επιτρέπεται από τις κείμενες διατάξεις και 


είναι υποχρεωμένοι να βρίσκονται στις θέσεις τους κατά 
τις ώρες υποδοχής του κοινού. 

Βεβαιώνουν την εργασία του προσωπικού που υπηρετεί 
στην Υπηρεσία τους. 

Άρθρο 16 

Καθήκοντα Υπαλλήλων 

Στα πλαίσια των αρμοδιοτήτων των Διευθύνσεων ή άλ¬ 
λων Υπηρεσιακών μονάδων που είναι τοποθετημένοι οι υ¬ 
πάλληλοι, ανεξάρτητα από την εργασιακή τους σχέση, ε¬ 
κτελούν την εργασία που τους έχει ανατεθεί με προσοχή, 
επιμέλεια και ευσυνειδησία, κάτω από τις οδηγίες και κα¬ 
τευθύνσεις των προϊσταμένων τους, σύμφωνα με την κεί¬ 
μενη νομοθεσία. 

Ειδικότερα εκείνοι που χειρίζονται ή χρησιμοποιούν μη¬ 
χανήματα ή οχήματα, εργαλεία, διάφορες συσκευές κ.λπ. 
είναι υπεύθυνοι για κάθε αδικαιολόγητη απώλεια, φθορά 
ή καταστροφή, κυρίως όταν αυτό οφείλεται σε αμέλεια ή 
κακή χρήση. 

Οι συντάκτες των εγγράφων, αποφάσεων, μελετών και 
αλληλογραφίας τα μονογράφουν και είναι υπεύθυνοι για 
την ακρίβεια των πραγματικών περιστατικών και στοιχεί¬ 
ων που προκύπτουν από τα τηρούμενα στην Υπηρεσία βι¬ 
βλία, φακέλους και άλλα παραστατικά. 

Αναφέρουν στον προϊστάμενο τους γραπτά ή προφορι¬ 
κά για τις υποθέσεις που εκκρεμούν και δεν μπορούν να 
επιλυθούν άμεσα ή εντός των προθεσμιών που έχουν τα¬ 
χθεί. 

Σε όλους τους υπαλλήλους μπορεί να ανατεθούν επι¬ 
πλέον αρμοδιότητες μετά από απόφαση του Δημάρχου. 

Άρθρο 17 

Διάκριση θέσεων κατά κατηγορίες 

Οι θέσεις των μονίμων υπαλλήλων του Δήμου Ελασσό¬ 
νας διακρίνονται στις εξής κατηγορίες: 

Α. Παν στημιακές Εκπαίδευσης (ΠΕ) 

Β. Τεχνολογικής Εκπαίδευσης (ΤΕ) 

Γ. Δευτεροβάθμιας Εκπαίδευσης (ΔΕ) 

Δ. Υποχρεωτικής Εκπαίδευσης (ΥΕ) 

Άρθρο 18 
Σύσταση Θεσεων 

Συνιστώνται οι πιο κάτω θέσεις κατά κατηγορία και κλά¬ 
δο: 

ΚΑΤΗΓΟΡΙΑ ΠΕ 

Θέσεις 


Κλάδος ΠΕ Κοινωνιολόγων 1 

Κλάδος ΠΕ Ηλεκτ. Μηχανικών και Μηχανικών Η/Υ 1 

Κλάδος ΠΕΙ Διοικητικών 1 

Κλάδος ΠΕΙ Οικονομολόγων 2 

Κλάδος ΠΕ3 Πολιτικών Μηχανικών 1 

Κλάδος ΠΕ4 Αρχιτεκτόνων Μηχανικών 1 

Κλάδος ΠΕ6 Τοπογράφων Μηχανικών 1 

Κλάδος ΠΕ9 Γεωπόνων - Ζωικής Παραγωγής 1 

Κλάδος ΠΕ11 Πληροφορικής 1 

ΚΑΤΗΓΟΡΙΑ ΤΕ 

Κλάδος ΤΕ Τεχνολόγων Πολ. Έργων υποδομής 1 

Κλάδος ΤΕ3 Τεχνολόγων Πολ. Μηχανικών 1 

Κλάδος ΤΕ5 Τεχνολόγων Τοπογρ. Μηχανικών 1 

Κλάδος ΤΕ 13 Τεχνολογίας Γεωπονίας 1 

Κλάδος ΤΕ 17 Διοικητικών - Λογιστών 4 

ΚΑΤΗΓΟΡΙΑ ΔΕ 

Κλάδος ΔΕ 1 Διοικητικών 12 

Κλάδος ΔΕ3 Τηλεφωνητών 1 

Κλάδος ΔΕ4 Μηχανοοτασιαρχών 1 

Κλάδος ΔΕ 14 Ελεγκτών εσόδων και εξόδων ΟΤΑ 2 

Κλάδος ΔΕ 15 Εισπρακτόρων 3 

Κλάδος ΔΕ23 Ειδικού Προσωπικού 4 

Κλάδος ΔΕ24 Ηλεκτρολόγων 2 

Κλάδος ΔΕ26 Μηχανοτεχνιτών αυτοκιν. 1 

Κλάδος ΔΕ27 Ηλεκτροτεχνιτών αυτοκιν. 1 

Κλάδος ΔΕ28 Χειριστών μηχανημάτων έργων 2 

Κλάδος ΔΕ29 Οδηγών Αυτοκινήτων 4 

Κλάδος ΔΕ38 Προσωπικού Η/Υ 3 

Κλάδος ΔΕΙ Διοικητικών 

(Ιδιωτικού Δικαίου αορίστου χρόνου 
θέση προσωποπαγής η οποία 
καταργείται μετά την κένωσή της) 1 

ΚΑΤΗΓΟΡΙΑ ΥΕ 

Κλάδος ΥΕ1 Κλητήρων - Θυρωρών - Γεν. Καθ/ντων 2 
Κλάδος ΥΕ2 Επιστατών Καθαριότητας 1 

Κλάδος ΥΕ11 Νεωκόρων 1 

Κλάδος ΥΕ14 Βοηθητικού Προσωπικού 2 

Κλάδος ΥΕ 16 Προσωπικού Καθαριότητας 19 

Άρθρο 19 

Σύνολο θέσεων μονίμου προσωπικού 


Ο συνολικός αριθμός θέσεων του μονίμου προσωπικού 
που συνιστώνται στο Δήμο Ελασσόνας είναι: 


Α. Πανεπιστημικής Εκπαίδευσης (ΠΕ) 10 

Β. Τεχνολογικής Εκπαίδευσης (ΤΕ) 8 

Γ. Δευτεροβάθμιας Εκπαίδευσης (ΔΕ) 36 

Δ. Υποχρεωτικής Εκπαίδευσης (ΥΕ) 25 

ΣΥΝΟΛΟ (ΕΒΔΟΜΗΝΤΑ ΕΝΝΕΑ) 79 

Άρθρο 20 


Σύσταση θέσεων Ιδιωτικού Δικαίου Αορίστου Χρόνου 

Συνιστώνται 50 θέσεις με σχέσεις εργασίας ιδιωτικού 
δικαίου ορισμένου χρόνου διαφόρων ειδικοτήτων για την 
αντιμετώπιση εποχιακών, πρόσκαιρων και περιοδικών α¬ 
ναγκών του Δήμου. Οι προσλήψεις θα γίνονται σύμφωνα 
με την εκάστοτε ισχύουσα Νομοθεσία. 

Άρθρο 21 

Σύσταση θέσεων Νομικού Συμβούλου 

Συνιστάται μία θέση δικηγόρου που διέπεται από τις 
διατάξεις του άρθρου 245 και επόμενα Ν. 1188/81, όπως 
ισχύει, όπως τροποποιήθηκε με το άρθρο 26 του Ν. 
1832/89. 

Άρθρο 22 

Σύσταση θέσεων Ειδικών Συνεργατών 

Συνιστώνται δύο (2) θέσεις Ειδικών Συνεργατών ή Ειδι¬ 
κών Συμβούλων ή Επιστημονικών Συνεργατών που διέπο- 
νται από τις διατάξεις του άρθρου 67 Ν. 1416/1984, όπως 
αυτό τροποποιήθηκε με το άρθρο 26 του Ν. 1832/89 και το 
άρθρο 12 του Ν. 2130/93 και το άρθρο 57 του Ν. 2218/94. 

Άρθρο 23 

Προσόντα Διορισμού 

Τα προσόντα διορισμού για τους κλάδους του μόνιμου 


προσωπικού ορίζονται στο Π.Δ. 37α/87 και 22/90, όπως ι¬ 
σχύουν κάθε φορά. 

Για το ειδικό προσωπικό του κλάδου ΔΕ23 (Δημοτική Α¬ 
στυνομία) τα προσόντα καθορίζονται από τις διατάξεις 
του Π.Δ. 434/82 και Π.Δ. 592/84. 

Άρθρο 24 

Προϊστάμενοι Δ/νσεων 

Στη Δ/νση Δ/κων και Οικ/κών υπηρεσιών υπάλληλος του 
κλάδου ΠΕΙ Δ/κος ή ΠΕΙ Οικονομικός και ελλείψει αυτών 
υπάλληλος του κλάδου ΤΕ17 Δ/κων - Δ/νσεων. 

Στη Δ/νση Τεχνικών Υπηρεσιών υπάλληλος του κλάδου 
ΠΕ3 Πολ. Μηχανικών ή ΠΕ4 Αρχιτεκτόνων Μηχ. ή ΠΕ Η- 
λεκτ. Μηχανικών και Μηχανικών Η/Υ ή ΠΕ6 Τοπ. Μηχανι¬ 
κός ή ελλείψει αυτώνΤΕ3 Τεχνολόγων Πολιτικών Μηχανι¬ 
κών ή ελλείψει αυτών ΤΕ Τεχνολόγων Πολ. Έργων υπο¬ 
δομής. 

Άρθρο 25 

Προϊστάμενοι Τ μημάτων 

Στο τμήμα Δ/κων υπηρεσιών υπάλληλοι του κλάδου 
ΠΕΙ Δ/κων ή ΤΕ 17 Δ/κων - Λογιστών ή ελλείψει αυτών ΔΕ 1 
Διοικητικών. 

Στο τμήμα Οικ/κων Υπηρεσιών υπάλληλοι του κλάδου 
ΠΕΙ Οικονομικών ή ελλείψει αυτού ΤΕ17 Δ/κων - Λογι¬ 
στών ή ελλείψει αυτών ΔΕΙ Διοικητικών. 

Στο τμήμα Τεχν. Έργων και Πολ. Εφαρμογής υπάλλη¬ 
λος του κλάδου ΠΕ3 Πολ. Μηχανικών ή ΠΕ4 Αρχιτεκτό¬ 
νων Μηχ. ή ΠΕ Ηλεκτ. Μηχανικών και Μηχανικών Η/Υ ή 
ΠΕ6 Τοπ. Μηχανικός ή ελλείψει αυτών ΤΕ3 Τεχνολόγων 
Πολιτικών Μηχανικών ή ελλείψει αυτών ΤΕ Τεχνολόγων 
Πολ. Έργων υποδομής. 

Στο τμήμα Υπηρεσιών Περιβάλλοντος υπάλληλος του 
κλάδου ΠΕ6 Τοπογράφος Μηχανικός ή ΠΕ9 Γεωπόνων ή 
ελλείψει αυτών ΤΕ13 Τεχνολόγων Γεωπονίας. 

Άρθρο 26 

Προϊστάμενοι Αυτοτελών Γ ραφείων 

Στο αυτοτελές γραφείο Αγροτικής και Τουριστική Ανά¬ 
πτυξης υπάλληλος του κλάδου Π Ε9 Γεωπόνο και ελλείψει 
αυτού ΤΕ13 Τεχνολόγο Γεωπονίας και ελλείψει αυτών υ¬ 
πάλληλος του κλάδου ΔΕΙ Διοικητικό, όπως ο νόμος ορί¬ 
ζει κάθε φορά. 

Άρθρο 27 

Αναπλήρωση Προϊσταμένων 

Ο Προϊστάμενος των Δ/νσεων ή Τμημάτων που απου¬ 
σιάζει αναπληρώνεται σύμφωνα με τις εκάστοτε ισχύου- 
σες διατάξεις. 

Άρθρο 28 

Επιλογή - Μετακίνηση Προϊσταμένων 

Η επιλογή των Προϊσταμένων των οργανικών μονάδων 
γίνεται κάθε φορά σύμφωνα με τις ισχύουσες διατάξεις. 

Μετακίνηση Προϊσταμένου οργανικής μονάδας γίνεται 
μόνο σε θέση Προϊσταμένου οργανικής μονάδας αντι¬ 
στοίχου επιπέδου. 

Άρθρο 29 

Όποιες αρμοδιότητες δεν προβλέπονται στον παρόντα 
οργανισμό και έχουν εκχωρηθεί στο Δήμο με νόμο α¬ 
σκούνται από τον Δήμαρχο ή οποιοδήποτε όργανο που α¬ 
νατίθενται συγκεκριμένες αρμοδιότητες. 

Άρθρο 30 

Όπου απαιτείται, ειδικοί κανονισμοί θα ορίζουν τα κα¬ 
θήκοντα των Διοικητικών μονάδων με αποφάσεις του Δη¬ 
μοτικού Συμβουλίου. 

Άρθρο 31 

Κατάταξη Υπαλλήλων 

Κατά την έναρξη ισχύος του παρόντος οργανισμού οι υ- 
πηρετούντες υπάλληλοι κατατάσσονται στις αντίστοιχες 
θέσεις των σχετικών κλάδων. 

Άρθρο 32 
Έναρξη ισχύος 

Η ισχύς του παρόντος οργανισμού αρχίζει από τη δη¬ 
μοσίευση στην Εφημερίδα της Κυβερνήσεως, κατά το άρ¬ 


θρο 18 παρ. 2 Ν. 2539/1997, οπότε παύει να ισχύει κάθε 
προηγούμενη σχετική απόφαση. 

Στον προϋπολογισμό του τρέχοντος έτους υπάρχουν ε¬ 
γκεκριμένες πιστώσεις ύψους 170.000.000 στους αντί¬ 
στοιχα Κ.Α. για την κάλυψη μισθοδοσίας, του υπηρετού- 
ντος προσωπικού. Η μελλοντική επιβάρυνση του προϋπο¬ 
λογισμού του Δήμου από την απόφαση αυτή δεν είναι 
δυνατό να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 13 Απριλίου 1999 

Με εντολή Γεν. Γραμ Περιφέρειας 
Ο Γενικός Διευθυντής 
ΘΩΜΑΣ ΦΙΛΟΣ 

